FATÁJ Online __Hatszázezerre nő a raklapgyártás Érsekhalmán__
Hatszázezerre nő a raklapgyártás Érsekhalmán
Új gyártósorok és kiszolgálóeszközök beszerzésével 50 százalékos kapacitásbővülést ér el jövőre a raklapok készítésével és értékesítésével foglalkozó érsekhalmi Agro-Cup Kft.
Az augusztusban záruló beruházás eredményeként a jelenlegi 400 ezerről 600 ezer darabra nő a cég kapacitása, árbevétele pedig a jelenlegi 1,6 milliárdról 2,5 milliárdra emelkedik.
A vállalat 250 millió forintos fejlesztését az unió az Új Széchenyi Terv pályázati keretéből 90 millió forinttal támogatja. Az Új Széchenyi Terv keretében az Európai Regionális Fejlesztési Alaptól technológiafejlesztésre elnyert 90 403 680 forint támogatással, összesen 250 millió forintból helyez üzembe korszerű gyártósorokat és termelési eszközöket fischerbócsai telephelyén, az érsekhalmi székhelyű Agro-Cup Kft.
A beruházásnak köszönhetően a 70 dolgozót foglalkoztató cég az eddigi 400 ezer helyett jövőre már 600 ezer raklap gyártását tervezi, így a vállalkozás árbevétele a tavalyi 1,6 milliárdról, 2,5 milliárdra emelkedik. A gyártás során keletkező, hazai erőművek felé értékesített melléktermék mennyisége a mostani 58.000 tonnáról 75.000 tonnára nő.
A 2006-ban alapított, teljes magyar tulajdonban lévő, családi vállalkozásként működő Agro-Cup Kft. termékeinek 60 százalékát külföldön; Ausztriában, Németországban és Olaszországban értékesíti. A beruházás várhatóan augusztus végén zárul.